Up-714/04
Natisni
Opravilna št.:
Up-714/04
Datum odločitve:
22. 3. 2005
ECLI:
ECLI:SI:USRS:2005:Up.714.04
Akt:
Ustavna pritožba A. A. zoper sklep Višjega sodišča v Ljubljani št. III Cp 1486/2004 z dne 15. 9. 2004 v zvezi s sklepom Okrajnega sodišča v Ljubljani št. In 2000/00862 z dne 5. 4. 2004
Izrek:
Ustavna pritožba A. A. zoper sklep Višjega sodišča v Ljubljani št. III Cp 1486/2004 z dne 15. 9. 2004 v zvezi s sklepom Okrajnega sodišča v Ljubljani št. In 2000/00862 z dne 5. 4. 2004 se zavrže.
Evidenčni stavek:
Ker pooblastilo, ki ga je poslala vlagateljica ustavne pritožbe, ni niti posebno niti novo, je Ustavno sodišče štelo, da vlaga ustavno pritožbo v svojem imenu. Glede na to, da ona ni tista, ki bi ji bila z izpodbijano sodno odločbo kršena katera od človekovih pravic ali temeljnih svoboščin, je treba šteti, da je ustavno pritožbo vložila neupravičena oseba. Zato jo je Ustavno sodišče zavrglo.
Geslo:
1.4.52.3 - Ustavno sodstvo - Postopek - Procesne predpostavke v postopku ustavne pritožbe - Upravičenost za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.3,  Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
25. 10. 2004
Vrsta odločitve:
sklep
Vrsta rešitve:
zavrženje
Dokument:
US24485
Up-714/04-7
22. 3. 2005
S K L E P
Ustavno sodišče je v postopku za preizkus ustavne pritožbe A. A. iz Ž. na seji senata dne 8. marca 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sklep Višjega sodišča v Ljubljani št. III Cp 1486/2004 z dne 15. 9. 2004 v zvezi s sklepom Okrajnega sodišča v Ljubljani št. In 2000/00862 z dne 5. 4. 2004 se zavrže.
Obrazložitev
1. A. A. je v imenu B. B. iz Z. vložila ustavno pritožbo zoper sodno odločbo, navedeno v izreku.
2. Ustavni pritožbi ni priložila posebnega pooblastila za zastopanje v postopku pred Ustavnim sodiščem, temveč le pooblastilo z dne 15. 4. 2004, v katerem jo je B. B. pooblastila za vložitev pritožbe zoper sklep Okrajnega sodišča v Ljubljani št. In 2000/00862 z dne 5. 4. 2004. Zato jo je Ustavno sodišče na podlagi drugega odstavka 54. člena Zakona o Ustavnem sodišču (v nadaljevanju ZUstS) pozvalo, naj v roku osmih dni predloži ustrezno pooblastilo, dano za zastopanje v postopku pred Ustavnim sodiščem. Opozorilo jo je na posledice, če ga v danem roku ne bo predložila.
3. Na poziv za predložitev ustreznega pooblastila je vlagateljica ustavne pritožbe poslala "generalno pooblastilo" z dne 20. 8. 2004, iz katerega izhaja, da naj bi jo B. B. pooblastila za vodenje vseh postopkov pred Ustavnim sodiščem. Predloženo pooblastilo ni niti posebno (ni dano za vložitev ustavne pritožbe v tej zadevi) niti novo (ni izdano po vročitvi sklepa Višjega sodišča, zoper katerega je vložena ustavna pritožba). Ker pooblastilo, ki ga je poslala vlagateljica ustavne pritožbe, ni ustrezno, je Ustavno sodišče štelo, da vlaga ustavno pritožbo v svojem imenu. Glede na to, da ona ni tista, ki bi ji bila z izpodbijano sodno odločbo kršena katera od človekovih pravic ali temeljnih svoboščin, je treba šteti, da je ustavno pritožbo vložila neupravičena oseba. Zato jo je Ustavno sodišče zavrglo.
4. Senat Ustavnega sodišča je sprejel ta sklep na podlagi tretje alineje prvega odstavka 55. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger